text: Sønderjyske forlænger med afrikansk figther
  02 september 2015 kl. 10.17
  Adama Guira og Sønderjyske har nu papir på hinanden helt frem til nytår 2020.
  Ifølge sportschef Hans Jørgen Haysen var den 27-årige landsholdsspiller fra Burkina Faso en eftertragtet herre i en række andre klubber:
  - Det var en klokkeklar prioritering at få forlænget kontrakten med Adama Guira, som efter to år i dansk fodbold har udviklet sig til at være én af Superligaens midtbaneprofiler. Derfor har der naturligt nok været interesse fra andre klubber i både ind - og udland.
  Adama Guira er lige nu i Botswana med Burkina Fasos landshold, som skal spille kvalifikationskamp til African Cup of Nations.
  